सेना के कमांडों ने जिस शौर्य का प्रदर्शन कर सीमा पार कर आतंकियों की लाशें बिछा दी, उन बहादुर जवानों को देश की सवा सौ करोड़ जनता सलाम कर रही है। सर्वपितृ अमावस्या के एक दिन पूर्व हमारे वीर जवानों ने दुश्मन पर गहरा आघात कर अपने पठानकोट, उरी में जो जवान शहीद हुए, उन्हें शौर्य श्रद्धाजंलि अर्पित कर दी। पाकिस्तान बुरी तरह बौखला रहा है। वह किसी समय मूर्खता की हरकत कर सकता है, इसलिए देश में अलर्ट हो गया है। सीमा क्षेत्र के गांवों को खाली करने की कार्रवाई की जा रही है। इस आक्रामक रणनीति की पूरा देश सराहना कर रहा है। प्रधानमंत्री नरेन्द्र मोदी की इच्छाशक्ति और आक्रामक रणनीति की सभी प्रशंसा कर रहे हैं। इस बारे में देश की एक ही आवाज है। सभी राजनैतिक दल सेना और सरकार के साथ खड़े है।